ເກີດໄພນໍ້າຖ້ວມ ແລະດິນເຈື່ອນຮ້າຍແຮງ ຢູ່ຈີນ
ມີຢ່າງນ້ອຍ 70 ຄົນເສຍຊີວິດ ຫຼືຫາຍສາບສູນ ຍ້ອນໄພນໍ້າຖ້ວມ ແລະດິນເຈື່ອນຢູ່ຈີນ
ອົງການຂ່າວຂອງທາງການຈີນລາຍງານວ່າ ມີຢ່າງນ້ອຍ 70 ຄົນເສຍຊີວິດຫຼືບໍ່ກໍຫາຍສາບ ສູນຫຼັງຈາກໄດ້ມີຜົນຕົກໜັກໃນທົ່ວປະເທດເປັນເວລານຶ່ງອາທິດ ອົງການຂ່າວຊິນຫົວລາຍງານໃນມື້ວັນສຸກວານນີ້ວ່າ ຝົນຕົກໜັກ ທີ່ຍັງຜົນໃຫ້ເກີດໄພນໍ້າ ຖ້ວມແລະດິນເຈື່ອນນັ້ນ ເຮັດໃຫ້ມີຜູ້ເສຍຊີວິດ 49 ຄົນແລະອີກ 21 ຄົນມີລາຍງານວ່າຫາຍ ສາບສູນ ໃນຖະແຫຼງຂ່າວສະບັບນຶ່ງທີ່ນຳອອກເຜີຍແຜ່ນັ້ນ ຄະນະກຳມາທິການຫຼຸດຜ່ອນໄພພິບັດ ແຫ່ງຊາດກະປະມານວ່າ ໄດ້ເກີດຄວາມເສຍຫາຍໂດຍກົງຕໍ່ເສດຖະກິດເກືອບ 1 ພັນລ້ານ ໂດລາ ຍ້ອນໄພພິບັດຕ່າງໆທີ່ເກີດຈາກຝົນຕົກໜັກ ນອກນັ້ນຄະນະກຳມາທິການຍັງເວົ້າວ່າມີຫຼາຍກວ່າ 300,000 ຄົນຖືກບັງຄັບໃຫ້ຍົກຍ້າຍ ໜີໄປຈາກເຮືອນຊານບ້ານຊ່ອງຂອງພວກເຂົາເຈົ້າ ອັນເປັນຜົນເນື່ອງມາຈາກໄພນໍ້າຖ້ວມ ແລະດິນເຈື່ອນ